“สภาพัฒน์” ศึกษาเกณฑ์ “คนละครึ่ง”-เพิ่มเงิน “บัตรคนจน” ก่อนชงเข้าครม. อีกรอบ สัปดาห์หน้า
"อนุชา บูรพชัยศรี" โฆษกรัฐบาล เผย ครม. สั่ง "สภาพัฒน์" ศึกษาเกณฑ์ "คนละครึ่ง"-เพิ่มเงิน "บัตรคนจน" ก่อนชงเข้าที่ประชุมอีกรอบ สัปดาห์หน้า
"อนุชา บูรพชัยศรี" โฆษกรัฐบาล เผย ครม. สั่ง "สภาพัฒน์" ศึกษาเกณฑ์ "คนละครึ่ง"-เพิ่มเงิน "บัตรคนจน" ก่อนชงเข้าที่ประชุมอีกรอบ สัปดาห์หน้า
22 ก.ย. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (22 ก.ย.63) เห็นชอบในหลักการโครงการ “คนละครึ่ง” และเพิ่มเงินบัตรสวัสดิการแห่งรัฐ ตามคณะกรรมการศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบศ.) ได้พิจารณาไว้ แต่มอบหมายให้สำนักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ และกระทรวงการคลัง กลับไปพิจารณารายละเอียดหลักเกณฑ์ ก่อนจะนำเสนอ ครม.ในสัปดาห์หน้าอีกครั้ง
อนึ่ง พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวภายหลังการประชุมครม.ว่า ที่ประชุม ครม.อนุมัติโครงการคนละครึ่ง และเพิ่มเงินบัตรสวัสดิการแห่งรัฐ เพื่อสนับสนุนให้เกิดเงินทุนหมุนเวียนในระบบ กระตุ้นการใช้จ่าย โดยตนเองได้เน้นย้ำช่วยเหลือผู้ประกอบการรายย่อย พ่อค้า แม่ค้าขายปลีก ไม่ได้ช่วยผู้ประกอบการรายใหญ่ สิ่งสำคัญเน้นย้ำให้ทุกคนจะต้องเข้าระบบ e-Wallet หรือ QR Code ให้ได้ทุกร้าน